
U skladu sa članom 30. Zakona o zaštiti ličnih podataka Bosne i Hercegovine                                                                    („Službeni glasnik BiH“,  21/25), člana 108. Zakona o odgoju i obrazovnaju u osnovnoj i srednjoj školi u Kantonu Sarajevo („Službene novine Kantona Sarajevo“, broj: 27/24), Školski odbor JU Druga gimnazija Sarajevo donosi


ODLUKU O USPOSTAVLJANJU I VOĐENJU EVIDENCIJE AKTIVNOSTI OBRADE                                  LIČNIH PODATAKA

Član 1.

Ovom Odlukom uspostavlja se Evidencija aktivnosti obrade ličnih podataka; 

Naziv pravnog lica:  
JU Druga gimnazija Sarajevo 

Sjedište (adresa): 
Sutjeska 1, Sarajevo

ID broj/JIB:
4200145800009

Kontakt telefon:
033/586-361 

E-mail: 
contact@2gimnazija.edu.ba

Zakonski zastupnik:
Dženisa Buljugić, direktorica

Član 2.

Evidencija aktivnosti obrade vodi se u pismenom i/ili elektronskom obliku i sadrži sve podatke propisane zakonom.

Član 3.

Za vođenje i ažuriranje Evidencije zadužuje se direktor škole, odnosno službenik za zaštitu ličnih podataka.

Član 4.

Evidencija mora biti dostupna nadležnom nadzornom organu na njegov zahtjev.





Član 5.

PODACI O SLUŽBENIKU ZA ZAŠTITU LIČNIH PODATAKA

U skladu sa Zakonom o zaštiti ličnih podataka BiH direktor Ustanove/kontrolor obrade internom odlukom imenovao službenika za zaštitu ličnih podataka, kako bi se osigurao viši nivo usklađenosti i nadzora nad obradom ličnih podataka.

Ime i prezime: Denisa Čordalija

Stručna sprema: VSS

Status: Interno imenovani službenik za zaštitu ličnih podataka.

Kontakt:szzp@2gimnazija.edu.ba

Član 6.

NAZIV AKTIVNOSTI OBRADE

- Upis učenika,

- Vođenje pedagoške dokumentacije,

- Obrada podataka radnika,

- Video-nadzor.

Član 7.

SVRHA OBRADE LIČNIH PODATAKA

Lični podaci se obrađuju u sljedeće svrhe:

- zasnivanja, vođenje i prestanak radnog odnosa radnika,

- ostvarivanje prava na obrazovanje,

- vođenje matične knjige,

- obračuni plate,

- izvršavanje ugovornih obaveza,

- pružanje usluga fizičke i tehničke zaštite ljudi i imovine,

- provođenje video – nadzora u štićenim objektima,

- ispunjavanje zakonskih obaveza prema nadležnim organima,

- vođenja evidencija propisanih posebnim zakonima iz oblasti sigurnosti.

Član 8.

KATEGORIJE LICA NA KOJA SE PODACI ODNOSE

- radnici i bivši radnici,

- kandidati za stupanje u radni odnos,

- fizička i pravna lica,

- korisnici štićenih objekata ( učenici, roditelji, staratelji),

- posjetioci objekata pod video – nadzorom,

- poslovni partneri i dobavljači.

Član 9.

KATEGORIJE LIČNIH PODATAKA

- identifikacioni podaci (ime i prezime, ime roditelja),

- kontakt podaci (adresa, prebivalište/boravišta, telefon, e-mail),

- ocjene,

- podaci iz radnog odnosa (ugovor o radu, stručna sprema, licence/certifikati),

- podaci o zdravstvenoj i psihofizičkoj sposobnosti (u skladu sa zakonom),

- podaci o sigurnosnim provjerama zaposlenih (u skladu sa zakonom),

- finansijski podaci (broj računa, isplate),

- video - zapisi prikupljeni putem sistema tehničke zaštite.

Član 10.

PRAVNI OSNOV OBRADE

Obrada ličnih podataka vrši se na osnovu:

- Zakona o zaštiti ličnih podataka BiH,

- Zakona o odgoju i obrazovanju u osnovnoj i srednjoj školi u Kantonu Sarajevo

-Zakona o poreskoj upravi,

- Zakona o radu,

- zaključenih ugovora o radu i ugovora o pružanju usluga,

- legitimnog interesa kontrolora obrade i svih ostalih Zakonom donesenih propisa koji se primjenjuju kroz poslovanje škole.

Član 11.

KATEGORIJE PRIMATELJA LIČNIH PODATAKA

Lični podaci mogu biti dostupni sljedećim primaocima:

- Ministarstvu odgoja i obrazovanja KS,

- Federalno i kantonalno ministarstvo unutrašnjih poslova,

- Sudovi i tužilaštva,

- Poreski i inspekcijski organi,

- Banke i računovodstvene službe,

- Osiguravajuća društva,

- Ovlašteni servisi za tehničku zaštitu (uz ugovor ili izjavu o povjerljivosti),

- Poslovni partneri i dobavljači.

Član 12.

PRENOS LIČNIH PODATAKA U INOSTRANSTVO

Ne vrši se prenos ličnih podataka van teritorije Bosne i Hercegovine.

Član 13.

ROKOVI ČUVANJA LIČNIH PODATAKA

Rokovi čuvanja ličnih podataka određeni su u skladu sa važećim zakonima i internim aktima                                           JU Druge gimnazije Sarajevo 

Podaci o radnicima (personalni dosije):
Trajno, odnosno u skladu sa propisima o arhivskoj građi i internim pravilnicima

Podaci o kandidatima za zaposlenje:
10 godina od okončanja konkursne procedure

Podaci o ugovornim stranama i ugovorima:
Za vrijeme trajanja ugovora i 10 godina po prestanku ugovornog odnosa ako drugačije nije zakonski  regulisano.

Finansijka i računovodstvena dokumentacija:
Najmanje 10 godina u skladu sa poreskim i računovodstvenim propisima

Podaci o poslovnim partnerima i dobavljačima:
10 godina od prestanka poslovne saradnje

Video – nadzor:
Do 30 dana, osim ako je snimak izuzet radi vođenja postupka, kada se čuva do pravosnažnog okončanja postupka.

Podaci Operativnog nadzornog centra:
1 godina tokom trajanja poslovne saradnje i od okončanja poslovne saradnje

Član 14.

TEHNIČKE I ORGANIZACIONE MJERE ZAŠTITE

Kontrolor obrade primjenjuje sljedeće mjere zaštite:

- fizička zaštita prostorija, arhiva, magacina i skladišta

- kontrolisan pristup dokumentaciji i IT sistemima

- individualni korisnički nalozi i lozinke

- antivirusna i firewall zaštita

- evidencija pristupa ličnim podacima

- obuka radnika o obavezama zaštite ličnih podataka

- druge stručne zakonske obuke u okviru djelatnosti zaštite ljudi i imovine

Član 15.

NAČIN VOĐENJA REGISTRA

Registar aktivnosti obrade ličnih podataka vodi se u pisanom i elektronskom obliku, redovno se ažurira i dostupan je nadležnom organu na zahtjev.



U Sarajevu dana, 18.06.2026. godine	Predsjednik Školskog odbora
Broj: 01-1179-1/26
					Taiba Purišević
                                                                                                                                   

	
